Solen vil som en del af sin [[stjerner fra fødsel til genfødsel|udvikling]] udvide sig til en [[rød kæmpe]]stjerne om ca. 5 milliarder år. Modeller forudsiger, at den vil øges til 250 gange sin nuværende størrelse til en radius på omkring 1 [[astronomisk enhed|AU]] (ca. 150 millioner km).<ref name=sun_future /><ref name=sun_future_schroder/> Jordens skæbne i den forbindelse er ikke helt klar. Som rød kæmpestjerne vil Solen i grove træk miste 30 % af sin masse, så uden andre virkninger vil dette forøge Jordens baneradius til 1,7 AU (ca. 250 millioner km), når stjernen når sin maksimale radius. Derved ville planeten undgå at blive opslugt af den store Sols tynde ydre atmosfære, omend det meste – og formentlig alt – liv på den vil være tilintetgjort af solens stærke stråling.<ref name=sun_future /> Et nyligt studium viser imidlertid, at Jordens omløb alligevel vil bryde sammen som følge af tidevandsvirkninger fra Solen, hvorved den vil falde ind i dennes [[Solen#atmosfæren|atmosfære]] og gå til grunde.<ref name=sun_future_schroder />
Geologi